laion/Wikipedia-Exotic huggingface dataset:
טטיאנה עלי

טטיאנה מריסול עלי (באנגלית: Tatyana Marisol Ali; נולדה ב-24 בינואר 1979) היא שחקנית וזמרת אמריקאית, הידועה מתפקידה כאשלי בנקס בקומדיית המצבים "הנסיך המדליק מבל אייר". טטיאנה עלי נולדה בבלמור שבניו יורק. היא בתם הבכורה של שריף וסוניה עלי. ב-1985, בגיל 6, החלה עלי את קריירת המשחק שלה בסדרת הילדים "רחוב סומסום" והופיעה עם הרבי הנקוק בנאמבר מוזיקלי. בשנת 2022 השתתפה לצדה קרולין הנסי במותחן הטלוויזיוני "Vanished: Searching For My Sister" מבית ערוץ לייפטיים. במרץ 2016 פרסמה עלי כי התארסה לד"ר ווהן רסברי, והם הודיעו שהם מצפים לילדם הראשון. עלי ורסברי נישאו ב-17 ביולי 2016 בבוורלי הילס שבקליפורניה. לזוג שני בנים. מדיה וקבצים בנושא טטיאנה עלי בוויקישיתוף טטיאנה עלי, ברשת החברתית פייסבוק טטיאנה עלי, ברשת החברתית אקס (טוויטר) טטיאנה עלי, ברשת החברתית אינסטגרם טטיאנה עלי, סרטונים בערוץ היוטיוב טטיאנה עלי, במסד הנתונים הקולנועיים IMDb (באנגלית) טטיאנה עלי, באתר AllMovie (באנגלית) טטיאנה עלי, באתר Rotten Tomatoes (באנגלית) טטיאנה עלי, באתר Metacritic (באנגלית) טטיאנה עלי, במסד הנתונים הקולנועיים KinoPoisk (ברוסית) טטיאנה עלי, באתר ספוטיפיי טטיאנה עלי, באתר AllMusic (באנגלית) טטיאנה עלי, באתר MusicBrainz (באנגלית) טטיאנה עלי, באתר Yandex.Music (ברוסית) טטיאנה עלי, באתר Discogs (באנגלית) טטיאנה עלי, באתר Songkick (באנגלית) טטיאנה עלי, באתר Genius טטיאנה עלי, באתר בילבורד (באנגלית) כל המבוגרים! "הנסיך המדליק" כוכב טטיאנה עלי עוסקת - ומצפה!, באתר inorte.org, ‏2018-09-17 (באנגלית) Tatyana Ali Chart History, Billboard
מנגל

מַנְגָּל (מערבית: منقل, "מָנְקַל", כירה ניידת) או גְּרִיל (ולפי האקדמיה ללשון העברית: מַצְלֶה) הוא מתקן עליו צולים אוכל. המתקן כולל אסכלה, שהיא רשת מתכת, המונחת מעל מקור חום ישיר. במנגל הקלאסי והפשוט, מקור החום הוא גחלים (לרוב, הכוונה היא לפחמי עץ), לעומת מנגלים מודרניים, הצולים באמצעות חשמל או גז. נדירים יותר הם מנגלים סולאריים - תנורי שמש, המשתמשים באנרגיית השמש ומראה פרבולית לשם החימום. צליית אוכל על רשת מקובלת ברחבי העולם. בארצות הברית, המתקן, המנהג ואופן ההכנה מכונים "ברביקיו". שם זה התקבל בשפות רבות. בארגנטינה, השם המקובל הוא "אסאדו", ובדרום אפריקה "בראי" (Braai). בקרב יוצאי עיראק בישראל מכונה המנגל ג'אפוף. הביטויים הישראליים העממיים המקובלים לצליית אוכל באמצעות מנגל הם "לעשות על האש" או "למנגֵל". בישראל, המנגל הפך לנוהג עממי נפוץ בחגים רבים כמו גם באירועים ובמפגשים חברתיים, ובמיוחד ביום העצמאות שם המנגל הפך לקונצנזוס של ממש בפולקלור הישראלי. נַפְנַף הוא אביזר מפלסטיק או קרטון מאולתר, קְטן-מידות וקל-משקל, המשמש לליבוי האש והלהטת הגחלים על ידי הגברת אספקת החמצן לאש כדי ללבותה. במקור נקרא הכלי דפדפה. מקור המילה מנגל הוא במילה הערבית מַנְקַל (منقل). בערבית, השורש נ-ק-ל משמעו "להעביר", ומכאן גם נגזרת המילה "נָקְלַה" ("נָגְלַה", בהגייה בדואית), כלומר "העברה". קרי, מַנְקַל - (משהו) שניתן להעבירו; כלומר, נייד (בניגוד לתנור נייח). לעברית המילה הגיעה מהשפה הטורקית, ואולי מההגייה בדואית, שבה הצליל "ק" (q) נהגה כמו "ג" (g). מקור המילה "ברביקיו" הנפוצה ברחבי העולם הוא במילה משפת האראווק "barabicu", משם עברה לספרדית ולשאר השפות האירופאיות. המילה שימשה את הילידים באזור פלורידה והקריביים לתיאור שיטת הבישול בצלייה של חיות שלמות משופדות על ענפים ירוקים מעל לבורות אש. אסאדו פחם עץ גריל מעורב הונגרי ברביקיו בסגנון ממפיס עוף הולי-הולי שצ'ירין אילון גלעד, מתי אומצה המילה אומצה, ואיך אומרים מנגל בעברית?, באתר הארץ, 19 באפריל 2023 חיים כהן ואלי לנדאו, חיים כהן ואלי לנדאו מבשלים, תנועת האסכלה, באתר הארץ, 23 באפריל 2009 יוספה קמחי, ‏מלך המנגל: כל מה שצריך לדעת על טיפול נכון בבשר, באתר מעריב אונליין, 26 באפריל 2023 טליה לוין, ‏בדרך כל בשר: איך הפך המנגל למנהג הכי ישראלי ביום העצמאות?, באתר מעריב אונליין, 26 באפריל 2023 מילות השיר "שיר המנגל", באתר שירונט ; לחן: דיטר בוהלן, גרסה עברית: יאיר ניצני, ביצוע: יאיר ניצני וגני תמיר יאיר ניצני וגני תמיר - שיר המנגל 1986, סרטון באתר יוטיוב (אורך: 2:56) מנגל, באתר אנציקלופדיה בריטניקה (באנגלית) מנגלים, דף שער בספרייה הלאומית מילים ליום העצמאות: מצלה, מחנאות, באתר האקדמיה ללשון העברית, ‏29 באפריל 2014 גם מילה זו הפכה לשגורה בקרב דוברי העברית, ובייחוד בהקשר לסחיבות הרבות הנדרשות, בדרך-כלל, בעת קיום פעילות של מנגל או פיקניק. לדוגמה, על המנגל הטורקי, באתר התרבות הטורקית. (באנגלית) תרבות האוכל הערבי בישראל - כותרת משנה: שפת המזון רוביק רוזנטל‏, הטמבל עושה מנגל, באתר "הזירה הלשונית", 14 בינואר 2010 מייקל פולן, קיצור תולדות הבישול, מודן הוצאה לאור 2017, עמ' 54
חיות המחמד הנשיאותיות של רוסיה

נשיאי רוסיה נוטים להחזיק ברשותם חיות מחמד. הנשיא המכהן ולדימיר פוטין ידוע כמי שמחזיק ברשותו לפחות ארבעה כלבים במעונו הנשיאותי. גם דמיטרי מדבדב, שכיהן כנשיא בשנים 2008–2012, נטה להחזיק חיות מחמד (בייחוד ידוע החתול הנשיאותי של מדבדב דורופיי), אך הנשיא הראשון בוריס ילצין (נשיא רוסיה בשנים 1991–1999) לא נהג להחזיק בחיות מחמד כלשהן. חיות המחמד הנשיאותיות של ארצות הברית כלבי הרחוב של מוסקבה חתולי מוזיאון ארמיטאז' "President's Pet: Putin's New Kyrgyz Race Horse and His Other Fauna Interactions". Russia Today. 1 במרץ 2017. נבדק ב-28 באפריל 2017. {{cite web}}: (עזרה) Shchedrov, Oleg (24 בדצמבר 2007). "Can the Russian GPS System Track My Dog?". Reuters, New York, USA. נבדק ב-24 בדצמבר 2008. {{cite web}}: (עזרה) Powell, Lee (18 באוקטובר 2008). "Russia's Putin Tests Tracking Device on Dog, Konni". YouTube.com. The Associated Press, USA. נבדק ב-10 במאי 2017. {{cite web}}: (עזרה) "Interview by President Vladimir Putin to Nippon TV and Yomiuri Shimbun Newspaper in Japan". The Kremlin, Moscow, Russia. 13 בדצמבר 2016. נבדק ב-12 באפריל 2017. {{cite web}}: (עזרה) Amos, Howard (13 בדצמבר 2016). "Putin Tries Dog Diplomacy Before Japan Talks Over Islands". U.S. News & World Report, L.P. The Associated Press, USA. נבדק ב-11 במאי 2017. {{cite web}}: (עזרה) "Putin's 'No-Nonsense' Dog Causes Commotion at Interview With Japanese Media (VIDEO)". Russia Today. 14 בדצמבר 2016. נבדק ב-20 במרץ 2017. {{cite web}}: (עזרה) "Video of President Putin With Yume Revives Akita Boom in Russia". THE JAPAN TIMES, LTD. 16 בדצמבר 2016. נבדק ב-12 באפריל 2017. {{cite web}}: (עזרה) "Serbian President Present Putin With Yugoslavian Shepherd Pup Named Pasha". Sputnik, RU. 18 בינואר 2019. נבדק ב-18 בינואר 2019. {{cite web}}: (עזרה) Lister, Tim (12 באוקטובר 2017). "Pup-lover Putin Gifted New Dog for 65th Birthday". CNN, US. נבדק ב-12 באוקטובר 2017. {{cite web}}: (עזרה) "New Premier Pet". Russia Today. 14 בנובמבר 2010. נבדק ב-10 בינואר 2013. {{cite web}}: (עזרה) "Dmitry Medvedev's castrated tomcat comes to the Kremlin". Pravda. 18 במרץ 2008. נבדק ב-10 בינואר 2013. {{cite news}}: (עזרה) http://sobesednik.ru/politika/20150204-u-putina-umerla-labrador-konni-a-u-medvedeva---kot-dorofey [1]
Wonderwall

Wonderwall הוא שיר שבוצע על ידי להקת הרוק אואזיס. השיר נכתב על ידי חבר הלהקה נואל גלאגר, ויצא לאור בשנת 1995. השיר יצא כסינגל הרביעי מתוך אלבומה של הלהקה, (What's The Story) Morning Glory?. הוא הגיע למקום השמיני במצעד הבילבורד הוט 100 ארצות הברית. היה זה הלהיט הגדול ביותר של הלהקה בארצות הברית, והשיר היחיד שלהם שנכנס למצעד זה. השיר הגיע גם למקום השני במצעד הסינגלים הבריטי. הוא זכה גם להצלחה גם באוסטרליה, קנדה וניו זילנד. Wonderwall זכה לפלטינה מרובעת מאיגוד תעשיית ההקלטות הבריטי. השיר נקרא במקור "Wishing Stone". אף שהשיר נחשב ככזה שנכתב על זוגתו של נואל גלאגר, הוא הכחיש זאת לאחר פרידתם. השיר הוקלט באולפני רוקפילד בווילס כחלק מהקלטת האלבום "Morning Glory" בחודש מאי 1995. להקת "The Mike Flowers Pops" הוציאה גרסת כיסוי לשיר בדצמבר 1995. גרסת כיסוי זו שימשה בסרט "התן" ובסרט סופרסטאר. בשנת 2004 חידש את השיר הזמר ריאן אדמס. בשנת 2005 פול אנקה חידש אף הוא את השיר באלבום שכלל בתוכו להיטי רוק, בעיקר משנות ה-90, להם ביצע חידושים בסגנון הישן של שנות ה-50. הוידאו קליפ לשיר זכה בפרס המוזיקה הבריטית לווידאו של השנה בשנת 1996. "Wonderwall" היה מועמד לזכייה בפרס גראמי עבור שיר הרוק הטוב ביותר, ועבור ביצוע הרוק הטוב ביותר ללהקה או צמד. מידע על היצירה "Wonderwall" באתר מיוזיק בריינז מידע על הקומפוזיציה "Wonderwall" באתר AllMusic גרסאות נוספות ל"Wonderwall" באתר SecondHandSongs Noel: Wonderwall 'not about Meg', באתר BBc‏, 17 באוקטובר 2017 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) 39th Grammy Awards - 1997, באתר rock on the net
ג'ורדן ורטו

ג'ורדן מרסל ג'ילברט ורטו (בצרפתית: Jordan Marcel Gilbert Veretout; נולד ב-1 במרץ 1993) הוא כדורגלן צרפתי המשחק בעמדת הקשר בליון. ורטו ערך את הופעת הבכורה שלו במדי הקבוצה הבוגרת של נאנט ב-13 במאי 2011 במשחק ליגה נגד סדאן. ב-13 ביולי 2015, ורטו הצטרף לקבוצת הפרמייר ליג, אסטון וילה, בחוזה לחמש שנים. את הופעת הבכורה שלו בקבוצה ערך בניצחון 0–1 על בורנמות' שמונה ימים לאחר מכן. לאחר עונה אחת במדי אסטון וילה, הוא הושאל לעונה אחת לסנט אטיין הצרפתית עם אופציית רכישה מאסטון וילה. ב-25 ביולי 2017, ורטו חתם בפיורנטינה מהסרייה א' בחוזה לארבע שנים. סכום העברה הוערך בכ-7 מיליון אירו. את הופעת הבכורה שלו בליגה ערך ב-20 באוגוסט 2017 בהפסד 3–0 לאינטר. ב-20 ביולי 2019, ורטו הצטרף לרומא בהשאלה לעונת אחת תמורת מיליון אירו, עם חובת רכישה בתום העונה בסך 16 מיליון אירו. ב-15 בספטמבר 2019, ורטו ערך את הופעת הבכורה שלו במדי הקבוצה בליגה בניצחון הבית 2–4 על ססואולו. את שערו הראשון בליגה במדי הג'יאלורוסי כבש ב-2 בנובמבר בניצחון הבית 1–2 על נאפולי, כשעשה זאת מהנקודה הלבנה. ב-28 בנובמבר 2019, ורטו הבקיע את שערו הראשון בליגה האירופית בניצחון החוץ 0–3 על איסטנבול בשאקשהיר במסגרת המחזור החמישי של עונת 20–2019; שער זה היה פנדל. ב-5 באוגוסט 2022 חתם באולימפיק מרסיי. ב-7 באוגוסט ערך את הופעתו הבכורה בניצחון 4-1 על סטאד ריימס. ב-4 בספטמבר 2024 חתם ורטו לשנתיים באולימפיק ליון. ורטו הוא תוצר מחלקת הנוער של נבחרת צרפת, כשייצג אותה בנבחרות עד גיל 18, 19, 20 ו-21. בשנת 2013, הוא זכה עם הנבחרת בגביע העולם עד גיל 20. נכלל בסגל נבחרת צרפת בטורניר מונדיאל 2022. נאנט ליגת המשנה הצרפתית (1): 2012/13 רומא קונפרנס ליג (1): 2021/22 נבחרת צרפת ליגת האומות (1): 2020/21 נבחרת צרפת עד גיל 20 גביע העולם עד גיל 20 (1): 2013 מדיה וקבצים בנושא ג'ורדן ורטו בוויקישיתוף ג'ורדן ורטו, ברשת החברתית אינסטגרם ג'ורדן ורטו, באתר Transfermarkt ג'ורדן ורטו, באתר Soccerway ג'ורדן ורטו, באתר BDFutbol ג'ורדן ורטו, באתר WorldFootball.net ג'ורדן ורטו, באתר National Football Teams ג'ורדן ורטו, באתר FootballDatabase.eu ג'ורדן ורטו, באתר ESPN הפרופיל של ורטו באתר הרשמי של רומא סנט אטיין מצרפת לשורותיה את סייבט ו-ורטו בהשאלה לעונה פיורנטינה מחתימה את ורטו ורטו חותם ברומא Squad Announcement בחשבון הטוויטר הרשמי של נבחרת צרפת, 9 בנובמבר 2022 (באנגלית)
קופים על טילים

קופים על טילים (באנגלית: Rocket Monkeys) היא סדרת אנימציה ששודרה בערוץ ניקלודאון. הסדרה עוסקת בשני קופים, וואלי וגאס, שחיים בתוך טיל ביחד עם הרובוט שלהם, "יאיי או", ואינקי, תמנון המחמד הקטן של השניים. גאס וואלי הם שני קופי חלל שנשלחים על ידי ד"ר צ'ימפסקי לבצע משימות שונות ברחבי החלל. הם נתמכים על ידי יאיי אוקיי, רובוט מיושן שמסייע להם, ואינקי, תמנון חלל אינטליגנטי שמתקשר דרך כתמי הדיו שלו. גאס קוף (גדי לוי) - אחיו של וואלי ושותפו האסטרונאוט. נחשב למנהיג הצוות ורוצה להיות גיבור בכל מחיר. וואלי קוף (מיכאל עינב/ערן מור) - אחיו ושותף של גאס, נחשב לחכם יותר מבין השניים. בעל אוסף של פודינג וחיבה מיוחדת לבננות. יאיי אוקיי (דדי זהר) - הרובוט המסייע של שני הקופים, תוכנת כך שחייב לעשות הכל עבורם ולמענם. דוקטור צ'ימפסקי (ניר רון) - נותן המשימות של גאס וואלי. אתר האינטרנט הרשמי של קופים על טילים "קופים על טילים", במסד הנתונים הקולנועיים IMDb (באנגלית) "קופים על טילים", באתר Rotten Tomatoes (באנגלית) "קופים על טילים", במסד הנתונים הקולנועיים KinoPoisk (ברוסית) "קופים על טילים", במיזם "אישים" לתיעוד היצירה הישראלית
יחסי איי מרשל – שווייץ

יחסי איי מרשל–שווייץ הם היחסים הדיפלומטיים הרשמיים שבין רפובליקת איי מרשל לבין הקונפדרציה השווייצרית. היחסים הדיפלומטיים הרשמיים שבין הקונפדרציה השווייצרית לבין רפובליקת איי מרשל כוננו ב-2003 לאחר שהנהיגה שווייץ מדיניות חדשה השואפת לקשרי חוץ עם כמה שיותר מדינות ברחבי העולם. שיתופי פעולה העיקריים שבין שתי המדינות מתבצעים בפורומים בינלאומיים שונים דוגמת האומות המאוחדות. איי מרשל מרוויחה מהתרומה השווייצרית לפרויקטים למען אזור האוקיינוס השקט, בו נמצאת איי מרשל, בעיקר בתחום השמירה על האקלים. שווייץ סייעה לאיי מרשל באחסון רישומי בית הדין לתביעות גרעיניות של איי מרשל. הארכיון הפדרלי בשווייץ אחראי לאחסון עותק גיבוי דיגיטלי של הרשומות. חוקרים ואמנים בתחומים שונים מאיי מרשל יכולים להגיש בקשה למזכירות המדינה למחקר וחדשנות בחינוך השווייצרית ולקבל את מלגת ההצטיינות הממשלתית ללימודים גבוהים בשווייץ. שווייץ אינה מיוצגת באיי מרשל, הן בדרג השגרירות והן בדרג הקונסולרי. שווייץ האמינה את שגרירותה שבמנילה, בירת הפיליפינים, על איי מרשל. איי מרשל אינה מיוצגת בשווייץ בדרג השגרירות. איי מרשל מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ציריך. היחסים הבילטרליים שבין שווייץ לאיי מרשל, אתר משרד החוץ של שווייץ CONSULATE OF THE MARSHALL ISLANDS IN ZURICH, SWITZERLAND
האוניברסיטה הפדרלית הצפונית

האוניברסיטה הפדרלית הצפונית, רשמית האוניברסיטה הפדרלית הצפונית (הארקטית) על שם מיכאיל ו. לומונוסוב (ברוסית: Северный (Арктический) Федеральный университет имени М. В. Ломоносова), היא אוניברסיטה פדרלית שהוקמה בעיר ארכנגלסק על פי צו של נשיא הפדרציה הרוסית דמיטרי מדבדב ב-8 ביוני 2010 על בסיס האוניברסיטה הטכנית של ארכנגלסק. האוניברסיטה הוקמה על בסיס האוניברסיטה הטכנית הממלכתית של ארכנגלסק. רקטור האוניברסיטה הייתה ילנה קודריאשובה, פרופסור באוניברסיטה. ב־1 ביולי 2011 אורגנה מחדש האוניברסיטה באמצעות מיזוג עם בתי ספר תיכוניים ומקצועיים בבעלות המדינה כמו אוניברסיטת פומור על שם לומונוסוב, אוניברסיטת הקיסר פיוטר הראשון להנדסת יערות והמכללה הטכנית סברודווינסק ושמה שונה לאוניברסיטה הפדרלית הצפונית (הארקטית) על שם מיכאיל ו. לומונוסוב. האוניברסיטה נושאת את שמו של איש האשכולות מהמאה ה-18 מיכאיל לומונוסוב, שנולד באזור ארכנגלסק. האוניברסיטה משלבת 7 בתי ספר תיכוניים ושני קמפוסים שבסיסם בסוורודווינסק וקוריאז'מה: בית הספר הגבוה למדעי החברה, מדעי הרוח ותקשורת בינלאומית בית הספר הגבוה למדעי הטבע והטכנולוגיות בית הספר הגבוה לטכנולוגיות מידע ומערכות אוטומטיות בית הספר הגבוה לכלכלה, ניהול ומשפט בית הספר הגבוה להנדסה בית הספר הגבוה להנדסת חשמל, נפט וגז. ההשכלה בבית הספר הגבוה לאנרגיה, נפט וגז מתמקדת בהכשרה של מומחים בכירים (בוגרים, תואר שני ודוקטורט) עם מגוון מלא של ידע חדשני ומיומנויות מעשיות שדורשות חברות האנרגיה, הנפט והגז הרוסיות. בית הספר כולל מתקני הכשרה, מחקר והנדסה המסופקים ובהן ציוד מעבדה מתמחה. פוטנציאל חינוכי ומדעי גבוה מושג בעזרת הוראה, מחקר, שיטות דיגום ופיתוח מרבצים בעלי אופי גאולוגי שונה. בית הספר הגבוה לפסיכולוגיה וחינוך פדגוגי. בית הספר הגבוה לפסיכולוגיה וחינוך פדגוגי הוקם בשנת 2016 על בסיס שני מכונים: המכון לפדגוגיה ופסיכולוגיה והמכון לחינוך גופני, ספורט ובריאות. שני המכונים היו ממשיכי דרכם של אוניברסיטת פומור, מחלקותיה והפקולטות שלה: המחלקה לפדגוגיה, הפקולטה לחינוך מיוחד, הפקולטה לפדגוגיה, חינוך יסודי ופדגוגיה חברתית, הפקולטה לפסיכולוגיה, הפקולטה לחינוך גופני. המכון לבניית ספינות והנדסה ארקטית ימית (לשעבר המכללה הטכנית סבמאש) המכון למדעי הרוח (סניף בסוורודווינסק) המכללה הטכנית (סניף בסוורודווינסק) סניף קוריאז'מה המכללה הטכנולוגית על שם קיסר פיוטר הראשון מכללת תקשורת וטכנולוגיות מידע המכללה הטכנית של סוורודווינסק המכללה להנדסת יערות על שפ הקיסר פיוטר הראשון בארכנגלסק. שנת הלימודים באוניברסיטה מחולקת לשני סמסטרים. הסמסטר הראשון נמשך בדרך כלל מספטמבר עד דצמבר, השני - מפברואר עד יוני, עם הפסקות בתחילת ינואר לחופשת חג המולד וחופשת הקיץ ביולי-אוגוסט. סניפי האוניברסיטה ממוקמים בערים סברודבינסק וקוריאז'מה. שניים נוספים ייפתחו בקוטלאס ובמחוז האוטונומי ננץ. בין המרכיבים התשתיתיים של האוניברסיטה ניתן למנות מספר מרכזי טכנולוגיה - מרכז ציוד לשימוש משותף "ארקטיקה", המרכז הטכנולוגי החדשני "מחקר ארקטי במחקר נפט וגז", מרכז לחישה מרחוק ארקטי, מרכז לפיקוח יערות. האוניברסיטה מתכננת לפתוח את המרכז הטכנולוגי החדשני "טכנולוגיות מודרניות לעיבוד מקורות ביו-משאבים צפוניים" ואת משרד הפטנטים וקניין רוחני. האוניברסיטה חתמה על הסכם שיתוף פעולה עם פדרציית הבנדי הרוסית. מדיה וקבצים בנושא האוניברסיטה הפדרלית הצפונית בוויקישיתוף אתר האינטרנט הרשמי של האוניברסיטה הפדרלית הצפונית (באנגלית) האוניברסיטה הפדרלית הצפונית, ברשת החברתית פייסבוק האוניברסיטה הפדרלית הצפונית, ביישום טלגרם האוניברסיטה הפדרלית הצפונית, ברשת החברתית VK
בית הכנסת קהל מונסטיר בסלוניקי

בית הכנסת קהל מונסטיר (ביוונית: Συναγωγή Μοναστηριωτών, בלאדינו: Kal de los Monastirlis, מכונה גם בית הכנסת מונסטיר ובית הכנסת מוֹנָסְטִירְיוֹטוֹן) הוא בית כנסת אשר שוכן בעיר סלוניקי אשר ביוון והוקם ב-1927 על ידי יוצאי מונסטיר שהיגרו לעיר החל מתקופת מלחמת הבלקן הראשונה ועד לאחר מלחמת העולם הראשונה. זהו בית הכנסת היחיד בסלוניקי אשר שרד את מלחמת העולם השנייה. ערכים מורחבים – יהדות ביטולה, יהדות סלוניקי קהילה יהודית מתועדת בעיר מונסטיר (בשמה המודרני ביטולה אשר במקדוניה הצפונית) מהמאה ה-12. העיר נשלטה על ידי האימפריה העות'מאנית מ-1382 ועד 1913. בשלהי המאה ה-15 וראשית המאה ה-16 הגיעו לעיר מגורשי ספרד ובהמשך פורטוגל והקימו קהילה ספרדית משגשגת ולה בתי כנסת, בתי מדרש ומוסדות קהילתיים. שקיעתה ההדרגתית של האימפריה העות'מאנית אשר הואצה לקראת סוף המאה ה-19 הפכה את מונסטיר לאזור עימות, החל ממרד אילינדן, דרך המרד האלבני ב-1910, ועד למלחמת הבלקן הראשונה במהלכה נכבשה העיר על ידי ממלכת סרביה. בהמשך, פרצה מלחמת העולם הראשונה ובמהלכה ניצבה העיר בקו החזית המקדונית וחרבה כמעט לחלוטין. אלפי יהודים נטשו את העיר לבלי שוב. ב-1902 מנתה קהילת יהודי מונסטיר 11,000 נפשות וב-1921 נותרו בה 2,640 יהודים. רבים מהמהגרים הגיעו לעיר סלוניקי והקימו בה קהילה של יוצאי מונסטיר. מבין משפחות הקהילה בסלוניקי שהיגרו ממונסטיר ניתן למנות את משפחות: ארואסטי, אֶרְגָס, קָמְחִי, נחמיאס, ברוך, מָסוֹט, קלדרון, ישראל, פאראג'י, פרדו ומאיר. במהלך מלחמת העולם השנייה בין מרץ לאוגוסט 1943 גורשו יהודי סלוניקי ובכללם בני "קהל מונסטיר" על ידי הנאצים אל מותם במחנה ההשמדה אושוויץ. בית הכנסת נבנה בכספי תרומות של חברי הקהילה ובעיקר של אידה ארואסטי אשר תרמה כספים להנצחת בעלה המנוח יצחק. המבנה תוכנן על ידי האדריכל אליהו ארנסט לוי ובנייתו החלה ב-1925. המבנה תוכנן בסגנון אדריכלי נאו קלאסי, הוא היה בן שתי קומות, כאשר חזית הבניין עוטרה בסמלי יודאיקה כגון מגן דוד. ב-24 בספטמבר 1927 נחנך בית הכנסת במעמד הרב הראשי ליהודי סלוניקי חיים חביב. במהלך מלחמת העולם השנייה נהרסו 40 בתי הכנסת השונים שהיו בעיר להוציא את "קהל מונסטיר" משום ששימש מחסן של הצלב האדום. במבנה שכנה ספרייה ובה כתבים, ספרי שאלות ותשובות ובהם של יוסף קארו ותכולתה נשדדה במהלך המלחמה על ידי אנשי מטה רוזנברג. ב-17 במרץ 1943 נאם הרב צבי קורץ ראש היודנראט בסלוניקי בפני קהל המתפללים בבית הכנסת ואמר בין השאר: "הזמנים קשים וטרגיים, שיהיה לכם סבלנות ואומץ". הקהל התעמת עם הרב קורץ ובא אליו בטענות קשות בשל המצב. זמן קצר לאחר מכן החלו הטרנספורטים לאושוויץ. ב-20 ביוני 1978 אירעה בסלוניקי רעידת אדמה (אנ') בעוצמה של 6.2 בסולם מגניטודה לפי מומנט. נגרמו נזקים כבדים ברחבי העיר, בית הכנסת נפגע קשות ונגרם בו הרס רב. בית הכנסת שוקם, ב-2016 עבר גם שיפוץ נרחב ונפתח לקהל בעיקר בחגי ישראל ומועדיו. מדיה וקבצים בנושא בית הכנסת קהל מונאסטיר בסלוניקי בוויקישיתוף בית הכנסת מונסטיריוטון, באתר thessalonikijewishlegacy.com לא בא עדיין הקץ לסבלם של יהודי סלוניקי, דבר, 18 בספטמבר 1945 על בית הכנסת היחידי ששרד בסלוניקי, באתר guidol.co.il. Mark Cohen, Last Century of a Sephardic Community, Foundation for the Advancement of Sephardic Studies and Culture, New York, 2003, pages 96-117. בית הכנסת מונסטיר בסלוניקי, יוון, באתר בית התפוצות. הכיבוש הגרמני בסלוניקי, באתר יד ושם.
זיאד חנא

זיאד חנא (בערבית: زياد حنا) הוא מדען מחשב ערבי-ישראלי המכהן כמנכ"ל מרכזי המחקר והפיתוח של חברת התוכנה האמריקאית קיידנס (Cadence Design Systems) בישראל. זיאד חנא הוא יליד הכפר ראמה, בן למשפחת פליטים מהכפר איקרית. הוא בעל תואר ראשון במתמטיקה ומדעי המחשב מאוניברסיטת תל אביב. בשנת 1995 קיבל תואר שני במדעי המחשב, על עבודה שכותרתה "Cave. computer aided verification environment", שנעשתה בהנחיית פרופ' עמירם יהודאי. בשנת 2011 קיבל תואר שלישי במדעי מחשב מאוניברסיטת אוקספורד באנגליה, על עבודה שכותרתה "A Symbolic Execution Framework for Algorithm-Level Modelling and Verification of Computer Microarchitecture". בשנות התשעים הצטרף לחברת אינטל כמהנדס תוכנה בקבוצות פיתוח הכלים של החברה. במהלך 17 שנות עבודתו באינטל כיהן בתפקידי ניהול בכירים בחברה והתמקד, הן כמנהל והן כמהנדס ראשי בחברה בפיתוח כלי תוכנה בתחום האימות הפורמלי (Formal Verfication) של שבבי חומרה. כלי התוכנה שפותחו בקבוצות התוכנה תחת ניהולו שימשו את אינטל בפיתוח רוב מעבדיה לאורך השנים. בשנת 2007 עזב את אינטל ועבר לעמק הסיליקון בקליפורניה, שם הצטרף כסגן נשיא לפיתוח וכמהנדס ראשי בחברת הזנק צעירה יחסית בשם Jasper Design Automation. ב-2014 נרכשה החברה על ידי חברת Cadence Design Systems ומאז מכהן חנא כסגן נשיא בכיר למחקר ופיתוח בקיידנס ומנכ"ל סניף החברה בחיפה. באפריל 2019 מונה למנכ"ל כל מרכזי המחקר והפיתוח של החברה בישראל. ב-2016 מונה לפרופסור אורח במחלקה למדעי מחשב באוניברסיטת אוקספורד. על שמו של חנא רשומים פטנטים אחדים. זיאד חנא פעיל בקידום והנגשת תחום ההיי-טק במגזר הערבי הישראלי, הוא חבר בארגון צופן - מרכזי טכנולוגיה עילית ואחד מראשי המועצה הציבורית לקידום הייטק בחברה הערבית. חנא נשוי ואב לשתי בנות, מתגורר ועובד בחיפה. זיאד חנא, באתר פרויקט הגנאלוגיה במתמטיקה זיאד חנא, באתר dblp רותי לוי, פרופ' זיאד חנא מונה למנכ"ל מרכזי המו"פ של קיידנס בישראל, באתר TheMarker‏, 14 באפריל 2019 טלי ציפורי , ‏ההיי-טק יכול לגשר בקלות על פערים בין יהודים לערבים, באתר גלובס, 17 באפריל 2017 Christine Young, Q&A: Dr. Ziyad Hanna on Emerging Needs in Formal Verification and His Oxford Professorship, Cadence, 8 Apr 2016 Ziyad Hanna, University of Oxford גנאלוגיה מתמטית של זיאד חנא, באתר פרויקט הגנאלוגיה במתמטיקה Jordan Mulcare, University of Oxford appoints Cadence employee as visiting professor, Electronic Specifier, 11th April 2016 Patents by Inventor Ziyad Hanna, Justia קרן-אור גרינברג, הייטק צריך שינוי תודעתי ומחשבתי, של החברה הערבית וגם היהודית, באתר כלכליסט, 12 בפברואר 2019
יחסי איי שלמה – שווייץ

יחסי איי שלמה–שווייץ הם היחסים הדיפלומטיים הרשמיים שבין איי שלמה לבין הקונפדרציה השווייצרית. היחסים הדיפלומטיים הרשמיים שבין הקונפדרציה השווייצרית לבין איי שלמה כוננו ב-19 בדצמבר 2007, לאחר חתימה על מזכר הבנות משותף לכינון יחסים דיפלומטיים בטקס שנערך בקנברה, בירת אוסטרליה. שיתופי פעולה העיקריים שבין שתי המדינות מתבצעים בפורומים בינלאומיים שונים דוגמת האומות המאוחדות. איי שלמה מרוויחה מהתרומה השווייצרית לפרויקטים למען אזור האוקיינוס השקט, בו נמצאת איי שלמה, בעיקר בתחום השמירה על האקלים. חוקרים ואמנים בתחומים שונים מאיי שלמה יכולים להגיש בקשה למזכירות המדינה למחקר וחדשנות בחינוך השווייצרית ולקבל את מלגת ההצטיינות הממשלתית ללימודים גבוהים בשווייץ. בסוף שנת 2012 התגוררו באיי שלמה ארבעה שווייצרים, מהם שניים מחזיקים באזרחות כפולה של איי שלמה ושל שווייץ. שווייץ אינה מיוצגת באיי שלמה, הן בדרג השגרירות והן בדרג הקונסולרי. שווייץ האמינה את שגרירותה שבקנברה, בירת אוסטרליה, על איי שלמה. איי שלמה אינה מיוצגת בשווייץ, הן בדרג השגרירות והן בדרג הקונסולרי. היחסים הבילטרליים שבין שווייץ לאיי שלמה, אתר משרד החוץ של שווייץ